Ne vo ket hiniv e skrivin an Tamm Papir niverenn 13 , nag ar frazennoù 100 - 120 , nag ur pennad nevez evit an Dramsell , pas muioc ' h ur pennad diàr - benn gwezenn pe kogusenn … ne m ' eus ket bet amzer … ha monet a rin betak skriv : la fuite du temps existe , je l ' ai rencontrée . Ne skrivin ket buhez ar strollad death - metal Breizh strangulation , ne ouian ket trawalc ' h a draoù a - ziàr o fenn ; ken en em c ' houlennan hag eh eus anezhe e gwirionez , pe pas . Skriv a rin diàr benn daou levr barzhoniezh , unan get Rimbaud hag an all get Verlaine , dastumadeg « Grands écrivains » ( ul levr da 15 lur ) , prenet un deiz bennak er supermarc ' had . Kontet o deus e mam buhezig , marse peogwir e oa al levrioù barzhoniezh nemete am eus lennet e ma amzer krennard ( pe ma c ' hrenn - amzer ? ) , en diavaez ag ar barzhonegoù er skol . Ne rin ket ur pennad àr an daou zen - se dre vras , nag àr o oberoù dre vras . Ne rin ket sulemañ ( èl ma lâr tud ar vro ) ur pennad àr ar frazennoù a gavan brav a - barzh . Re a zo anezhe , bout ma ne gavan ket tout an traoù fiskal . Komz a rin ken ' met ag ar frazennoù - se am eus dalc ' het soñj anezhe en ispisial , evit an abeg - mañ hag an abeg . C ' hwi a welo . Verlaine da gentañ : Au calme clair de lune triste et beau Qui fait rêver les oiseaux dans les arbres Et sangloter d ' extase les jets d ' eau Les grands jets d ' eau sveltes parmi les marbres Ar strofenn - mañ a zo tennet a varzhoneg ar bajenn gentañ , en deus ma lakaet da huñvreal hardizh , ken en em lakais da lenn ar barzhonegoù arall . … … … … … … … … … … … … … … … … . . Les belles , se pendant rêveuses à nos bras , Dirent alors des mots si spécieux , tout bas , Que notre âme , depuis ce temps , tremble et s ' étonne . Kavout a ran ar frazenn - mañ dreist ar re arall , marse peogwir ne ouier ket tamm erbet petra eo ar gerioù - se , ha ne vo ket james gouiet ; pep unan en em c ' houlenn , ha n ' eo ket falloc ' h . C ' est l ' instant , Messieurs , ou jamais D ' être audacieux , et je mets Mes deux mains partout désormais ! N ' am boa ket remerket ar frazenn - mañ a gentañ , nemet e oa un tammig druz ; met deuet eo en - dro e ma fenn un deiz m ' am boa divizet en em lakaat d ' ober un dra n ' am behe ket kredet gober e - raok ; soñjet am eus er frazenn - mañ neuze , èl en ur ger - stur , evit an amzer da zonet . Un nebeudig mizioù àrlerc ' h : n ' em eus ket mui amzer d ' ober netra ! ! La lune blanche Luit dans les bois ; De chaque branche Part une voix Sous la ramée … O bien aimée . ( etc . ) Pet gwezh am eus me soñjet er varzhoneg - mañ da vitin , el lise , pa vezen é vale e - dan ar gwez hag al loar . Estroc ' h evit ur wezh e veze peogwir e soñjen e daoulagad glas ur goantenn ag al lise ( evit gouiet muioc ' h diàr he fenn , n ' ho po ken ' met lenn ma eñvorennoù e 2050 , ma vezan c ' hoazh bev ! ) . Kredit pe ne gredit ket , Verlaine a gomze aze ag ar memes loar fasipl a welen - me an deizioù - se ! Je me souviens , je me souviens Des heures et des entretiens Et c ' est le meilleur de mes biens . Dansons la gigue ! Ur strofenn hag a seblant simpl a - walc ' h , met hag a zo chomet plantet e ma fenn , un deiz bennak ma oan é soñjal ar memes tra a - ziàr n ' em eus ket soñj piv . Hag evit achuiñ evit henoazh … met pas get Verlaine - ha ne gomzan ket a Rimbaud - un dra iskis , ma zud vat . Setu ar frazennoù a droe e ma fenn an deiz ma oan é tremen ma Mat - da - gas - karr evit ar pedervet gwezh . Mennet mat oan , me a lâr deoc ' h ! C ' est le spectre , le spectre impérieux ! Sa main Montre un but et son œil éclaire et son pied tonne , Hélas ! et nul moyen de remettre à demain ! ( tapet ar follenn roz an deiz - se , ma faot deoc ' h gouiet ) . Drol eo ur seurt e c ' hellit derc ' hel soñj a draoùigoù seurt - se e seurt degouezhioù . Dalc ' homp c ' hoazh get Verlaine … Fuis du plus loin la Pointe assassine L ' Esprit cruel et le rire impur Qui font pleurer les yeux de l ' Azur Et tout cet ail de basse cuisine ! An traoù - se a za d ' am spered dre bep div wezh pa glaskan gober ur farsadenn bennak dre skrid . Met perak e c ' heller lenn genin traoù flemmus gwezh - a - vez ur seurt ? Peogwir e ta soñj din lies goude bout kliket àr " Envoyer " ! ! Un dra da remerkiñ , ha n ' eo ket a - bouez tamm erbet : ne gavan netra spontusoc ' h evit santout un tamm kignen bout flastret e - dan man dent pa ne vezan ket engortoz ! Gwazh - a - se evidin - me ma klaskan gober un tamm tro dre al Larzac da skouer ! Murs blancs , toit rouge , c ' est l ' Auberge fraîche au bord Du grand chemin poudreux où le pied brûle et saigne … Ag ar frazenn - se e talc ' han - me soñj bep gwezh ma kerzhan àr un hent seurt - se . Kerzhit da ouiet perak . Marse peogwir am eus studiet ar barzhoneg - se evit ar bacho . Avec les yeux d ' une tête de mort Que la lune encore décharne Tout mon passé , disons tout mon remords Ricane à travers la lucarne . Hama , n ' eo ket fall ! Hag an traoù - se a c ' hell servij bep gwezh ma taoler ur sell c ' hwerv àr e amzer dremenet . Da betra , lârit c ' hwi ? Met n ' eo ket ag ar frazenn - se e talc ' han soñj ar muiañ , met kentoc ' h a honnezh : Avec la voix d ' un vieillard très cassé Comme l ' on n ' en voit qu ' au théâtre Tout mon remords disons tout mon passé Fredonne un tralala folâtre . Du an traoù aze ! un tralala folâtre , ha marse un tralala léno evit lod ac ' hanomp ! Ha setu tout evit Verlaine ! Ne oa ket hir … met soñj m ' eus bremañ eh eus tammigoù traoù skrivet get Verlaine hag am eus soñj anezhe ivez , met ar re - se n ' int ket el levr - mañ , neuze … amañ e faote din komz a levezon daou levr bihan àrnin - me . Tro Rimbaud bremañ . . . Tranquille . Il a deux trous rouges au côté droit . Ar frazenn diwezhañ - se am eus soñj dre bep div wezh , pa vez re sioul an traoù . Ha pa vez lâret a vouezh uhel e ra drol , e degouezhioù zo . … . je contemplai les sujets très naïfs De la tapisserie . - Et ce fut adorable Quand la fille aux tétons énormes , aux yeux vifs , - Celle - là , ce n ' est pas un baiser qui l ' épeure ! - Rieuse , m ' apporta des tartines de beurre . Amañ , n ' eo ket frazennoù am eus soñj anezhe dre - bep - diw - wezh . Kentoc ' h emañ ag wezh kentañ m ' am boa o c ' hlevet am eus soñj . Paour - kaezh kelennourez yaouank ! E oa ar baotred kreñv ag ar c ' hlas é sellet unan d ' an all get mousc ' hoarzhoù fin pa oa hi é lenn an traoù - se … Ha oa ret dezhi derc ' hel da labourat ha dielfenniñ an destenn geneomp … A noir , E blanc , I rouge , U vert , O bleu : voyelles ( etc … ) Evel Rimbaud em boa em spered bep a liv d ' ar lizherennoù ( A du , E glas , I du , U ruz hag O gwenn ) ; lañsiñ a ran ur sontadeg ofisiel hiniv evit gouiet petra a welit c ' hwi , ma welit un dra bennak . Si je désire une eau d ' Europe , c ' est la flache Noire et humide où vers le crépuscule embaumé Un enfant accroupi plein de tristesse , lâche Un bateau fragile comme un papillon de mai . Me eo ar c ' hrouadur - se , èl rezon , pa lennan an dra - se , bout n ' am eus ket graet kalz a vagoù - paper , hani marse . Ha setu ur ger am eus desket e - mod - se : la flache , a vez lâret e reter ar Frañs evit « ar poullad - dour » . Ha dre bep div wezh e tegas ur poullad - dour bennak soñj din ag ar gerioù - se . Ne ouian ket kalz a varzhonegoù dre vemoer , nemet ha sonennoù e vehent , met aze , ar barzhoneg hir - mañ am eus « peusdesket » ! Kerzhit da ouiet perak aze ivez , d ' am soñj e oa ur seurt koustele . Au bois il y a un oiseau , son chant vous arrête et vous fait rougir … … … … … … … … … … … … … … … … … … … . Il y a une troupe de petits comédiens en costumes , aperçus sur la route à travers la lisière du bois . Ar frazenn gentañ a zo ken just … Ar frazenn arall he deus skoet ma spered , perak ? Un dra a zo degouezhet din an nevez - amzer - mañ , am eus kavet iskis bras : ar frazenn a zo deuet da wir e Pleuwigner , pa oan é sellet an hent evit kempenn ur valeadenn . Arruet oan en ur c ' hroashent , ha gwelet m ' eus roñsed é tremen , àrne bugale get gwiskamantoù a bep liv , èl un hune ! Kredet m ' eus bout huneet betek ma o gwelis àr an hent - bras en - dro . Neuze on chomet àr - dreñv dezhe e - pad un herrad da sellet , ha souezhet oant un tammig . Pourquoi une apparence de soupirail blêmirait - elle au coin de la voûte ? Frazenn iskis a gaver e achumant ur barzhoneg . Soñj am eus anezhi lies , e degouezhioù liesseurt . Dreist - holl pa seblant du rac ' h an traoù . Hag ivez pa vez just ar c ' hontrel , ha ne ouier ket ag e - menn e ta ar gouloù . Hag ivez pa ran un hune bennak . La première entreprise fut , dans le sentier déjà empli de frais et blêmes éclats , une fleur qui me dit son nom . Ar frazenn - mañ zo tennet ag ur barzhoneg a blij din ur bochad . Ennañ e kavan ar pezh a santen el lise pa yaen da vale el liorzh , e - dan ar gwez , e - raok ma vehe kroget ar skol , e ma unan èl rezon . C ' hwi a lâro ar pezh a faoto deoc ' h , met a - drugarez d ' al lise am eus gellet gwelet tarzh - an - deiz ker lies , get kement a blijadur ( nag ar skolaj ? Beñ pas , ne oa ket tamm erbet ar memp traoù ) . Eno ivez e tizoloen gouennoù boketoù n ' anaven ket c ' hoazh . Bremañ e vehe ret din monet da vale liesoc ' h da vitin , sur ! Setu evit an nebeudig gerioù diàr an daou levrig marc ' hadmat - se . A - c ' houde em eus lennet levrioù barzhoniezh arall ( pas kement - se neoazh ! ) . Soñj am eus da skouer a hennezh a oa bet profet din , unan skrivet get Armand Robin , traoù ken tost doc ' h ar vuhez a - barzh . James a - c ' houde an amzer - se n ' em eus goarnet bommoù barzhoniezh em spered èl ma raen d ' ar poent - se . Ur prantad arall a ma buhez ? Marse a - walc ' h , marse on beuzet muioc ' h er bed gwir a - c ' houde ? Nag e brezhoneg ? A ma fed - me , klask a ran ma vo ur yezh hag a gaso ar memes from àr he c ' hein èl ma ra , din - me , ar galleg a anaven pa oan bihan ( yezh - vamm mand eo , stag doc ' h ma bouzelloù ) . Ma istor get an div yezh zo disheñvel , n ' em eus ket klevet brezhoneg a vihan ( keneve en iliz ) , mes an hani am eus klevet pe lennet a - c ' houde a glaskan diazeziñ , lakaat da vout ennin ivez , da vout yezh - vamm din en ur mod arall . Ha teurel ar from en - dro evit an holl . Nepas kopiiñ stil Rimbaud na Verlaine , mes klask gober barzhoniezh get ma c ' hig ivez , lakaat ar brezhoneg da dridal er feson - se . Evit tapout an destenn e feson Word , amañ emañ : Verlaine Rimbaud . doc